Krūmu vārna

Krūmu vārna jeb Etiopijas krūmu vārna (Zavattariornis stresemanni) ir vārnu dzimtas (Corvidae) putnu suga, kas ir vienīgā suga krūmu vārnu ģintī (Zavattariornis).World Bird List: Crows, mudnesters & birds-of-paradise, 2020 Ģeogrāfisko variāciju nav.

Izplatības areāls krūmu vārnai ir ļoti neliels. Tā dzīvo akāciju krūmu audzēs Etiopijas dienvidos.

 Izskats 
Krūmu vārna ir nedaudz lielāka nekā zilais sīlis (Cyanocitta cristata). Ķermeņa garums ap 28 cm, svars 130 g.Alive: Ethiopian Bushcrow (Zavattariornis stresemanni) Apspalvojums gaiši zilganpelēks, bet galvas virsa un pavēdere balta. Spārni un aste melna ar metālisku spīdumu. Kājas un knābis melni, bet āda ap tumši brūnajām acīm koši zila. Abi dzimumi izskatās vienādi. Jaunie putni nav tik koši un kontrastaini.

 Barība 
Krūmu vārna parasti barojas nelielos baros, kas sastāv no 4—10 indivīdiem. Krūmu vārnas pamatbarība ir kukaiņi, to kāpuri un kūniņas, kurus tā izrok no lielo zālēdāju mēslu kaudzēm. Krūmu vārna ķer arī lidojošos kukaiņus, kā arī pārbauda lielo dzīvnieku muguras, meklējot ādas parazītus uz tiem.

 Ligzdošana 
Ligzdot krūmu vārna sāk martā. Tā vij ligzdu akācijas krūmā, ieslēptu aiz akācijas dzeloņiem. Tai ir lodes forma, ar ieeju no augšas. Dējumā parasti ir 5—6 olas. Tās ir krēmīgi baltas ar nelieliem violetiem raibumiņiem. Iespējams, ka ligzdojošam pārim jaunos putnēnus palīdz izbarot iepriekšējā gada bērni.

 Atsauces 

 Ārējās saites 
 Habitat degradation threatens the survival of the Ethiopian bush crow Zavattariornis stresemanni
 Krūmu vārnas foto  (mangoverde.com)
 Krūmu vārnas foto (arkive.org)
 Krūmu vārnas foto (flickr.com)
 Krūmu vārnas foto (pbase.com)

Kategorija:Vārnu dzimta
Kategorija:Āfrikas putni